Ир-аттың бер-нисә ҡатыны булған осраҡта, ул бер һүҙһеҙ уларҙың барыһына ҡарата ла ғәҙел булырға тейеш. Ғәҙеллек көндәрҙе билдәләүҙә, ашатыу һәм кейендереүҙә, уларға ҡарата яҡшы мөғәмәлә ҡылыуҙа билдәләнә. Ә инде мөхәббәт, күңелдең бер ҡатынына күберәк ауышыуы кеүек уның теләгенән тормаған әйберҙәрҙә ғәҙеллек ҡаралмаған. Шуға ла, пәйғәмбәребеҙ ﷺ, быны үҙенең хәҙисендә былай тине: Ғәйшә әйтте: «Аллаһтың рәсүле ҡатындары араларын тигеҙ итеп һәм ғәҙеллек менән бүлә ине, һәм әйтә ине: «Әй Аллаһ! Был минең көсөмдән булған тигеҙлек һәм ғәҙеллек, минең көсөмдән булмаған, Үҙеңдең ҡөҙрәтеңдән булған (йөрәктең кемгә лә булһа ауышыуы) өсөн, мине битәрләмә ».